Vorszkla menti csata
A Vorszkla menti csata (lengyelül "Bitwa nad Worsklą," oroszul "Битва на Ворскле," litvánul "Vorsklos mūšis," ukránul "Битва на Ворсклі," fehéroroszul "Бітва на Ворскле") Toktamis elűzött tatár kán és támogatója, Nagy Vitold litván nagyfejedelem, valamint a Timur Lenk Toktamis feletti győzelme után hatalomra került Timur Kutlug (1395–1400) között lezajlott csata a Dnyeper egyik mellékfolyója, a Vorszkla mellett, 1399. augusztus 12-én, amely az Arany Horda győzelmével ért véget. A vereség hatására Vitoldnak le kellett tenni Toktamis támogatásáról és keleti terjeszkedési terveiről.